खबर के अनुसार, गांव के कुछ लोग पिछले कुछ दिनों से पीड़िता का पीछा कर रहे थे और पीड़िता से जबरन बातचीत करने का प्रयास भी कर रहे थे। इनाडु इंडिया की एक रिपोर्ट के अनुसार, दो दिन पहले एक आरोपी पीड़िता के घर में आकर जबरन बातचीत करने लगा। महिला द्वारा विरोध करने पर वह वापस चला गया। लेकिन रात के समय आरोपी एक बार फिर पीड़िता के घर घुस गया और जबरन शारीरिक संबंध बनाने की कोशिश की। पीड़िता ने इसका विरोध किया तो आरोपी ने गुस्सा होकर महिला के मुंह में कपड़ा ठूंसकर और केरोसिन तेल छिड़ककर आग लगा दी और मौके से फरार हो गया।